Håndholdt PlayStation-konsol er lækket: Project Q

Den kommende håndholdte PlayStation konsol med kodenavnet Project Q, er blevet lækket på en video.

Sony gav os er lille smugkig på en kommende håndholdt konsol tilbage i maj måned, men med meget få detaljer. Konsollens primære formål er at streame spil fra PlayStation 5, til den 8″ store skærm med en FHD-opløsning.

Nu er der dog dukket en video op, som fremviser en form for prototype af Project Q, som efter sigende kører Android, med Sonys eget præg på brugerfladen.

PlayStation Project Q Leaks:#PlayStation #ProjectQ https://t.co/gyFrsW7xkN pic.twitter.com/0R0yQIdr0I
— @Zuby_Tech (@Zuby_Tech) July 22, 2023

Ukendt dato for lancering

Det er endnu uvist, præcis hvornår PlayStation Project Q bliver lanceret. Det eneste Sony afslørede var, at konsollen kommer “later this year” – sandsynligvis først på slutningen af året.